|  |
| --- |
| * + - * 1. **REPUBLIKA HRVATSKA**
1. **OSJEČKO-BARANJSKA ŽUPANIJA**

**Općina Ernestinovo****Općinsko vijeće** |

KLASA: 021-05/19-01/1

URBROJ: 2158/04-19-3

Ernestinovo, 15. siječnja 2019.

**ZAPISNIK**

**sa 16. sjednice sedmog saziva Općinskog vijeća Općine Ernestinovo**

**održane 15. siječnja 2019. godine sa početkom u 18:00 sati**

Sjednica se održava u vijećnici Općine Ernestinovo, V. Nazora 64, 31215 Ernestinovo s početkom u 18:00 sati. Sjednicu otvara predsjednik Općinskog vijeća Krunoslav Dragičević. Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević, predsjednik
2. Igor Matovac, dipl. iur., potpredsjednik
3. Vladimir Mrvoš, potpredsjednik
4. Damir Matković, mag. iur.
5. Zoran Toth
6. Lajoš Bocka
7. Ivana Bagarić Bereš
8. Ivica Pavić
9. Stjepan Deže
10. Siniša Stražanac

Odsutni su bili vijećnici Šarika Sukić i Siniša Roguljić.

Ostali prisutni:

1. Marijana Junušić, univ.spec.oec., načelnica
2. Željko Katić, donačelnik
3. Deže Kelemen, donačelnik
4. Marina Krajnović, mag. iur., pročelnica Jedinstvenog upravnog odjela
5. Eva Vaci, administrativni tajnik

Nakon prozivke predsjednik Vijeća Krunoslav Dragičević konstatira da je sjednici nazočno 10 vijećnika te se konstatira da Vijeće može donositi pravovaljane odluke.

Zatim predsjednik za zapisničara predlaže Evu Vaci, a za ovjerovitelje zapisnika Vladimira Mrvoš i Stjepana Deže.

**Prijedlozi su jednoglasno prihvaćeni, s 10 glasova za. Za zapisničara se određuje Eva Vaci, a za ovjerovitelje zapisnika** **Vladimira Mrvoš i Stjepan Deže.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika 15. sjednice
2. Donošenje Odluke o suglasnosti za ulaganje u izgradnju biciklističkih staza na području Općine Ernestinovo u sklopu projektnog prijedloga: Biciklističke staze Urbane aglomeracije Osijek, referentni broj: KK.07.4.2.16
3. Donošenje Odluke o suglasnosti za provedbu ulaganja za provedbu tipa operacije: „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – opremanje dječjeg igrališta u Ernestinovu
4. Donošenje Provedbenog plana unaprjeđenja zaštite od požara za područje Općine Ernestinovo za 2019. godinu
5. Donošenje Odluke o izmjeni Odluke o plaćama službenika i namještenika Jedinstvenog upravnog odjela Općine Ernestinovo

Predsjednik Vijeća predlaže dopunu dnevnog reda točkom

1. Donošenje Odluke o dopuni Odluke o novčanoj pomoći za opremu novorođenog

djeteta

**Prijedlog je jednoglasno prihvaćen**.

Vijećnik Siniša Stražanac predlaže dopunu dnevnog reda točkom

1. Razno

**Prijedlog je jednoglasno prihvaćen.**

Predsjednik potom daje cjelokupni dnevni red, sa usvojenim dopunama, na usvajanje.

**ZAKLJUČAK**

**Dnevni red se usvaja jednoglasno, s 10 glasova za.**

TOČKA 1. USVAJANJE ZAPISNIKA SA 15. SJEDNICE OPĆINSKOG VIJEĆA

Vijećnici su u materijalima dobili zapisnik sa 15. sjednice Općinskog vijeća. Potom je otvorena rasprava. Budući da nije bilo primjedbi na zapisnik, predsjednik daje zapisnik na usvajanje.

**ZAKLJUČAK**

**Zapisnik sa 15. sjednice Vijeća usvaja se jednoglasno, s 10 glasova za.**

TOČKA 2. DONOŠENJE ODLUKE O SUGLASNOSTI ZA ULAGANJE U IZGRADNJU BICIKLISTIČKIH STAZA NA PODRUČJU OPĆINE ERNESTINOVO U SKLOPU PROJEKTNOG PRIJEDLOGA: BICIKLISTIČKE STAZE URBANE AGLOMERACIJE OSIJEK, REFERENTNI BROJ: KK.07.4.2.16

Načelnica je kratko obrazložila ovu točku. Upoznala je vijećnike da se 17. siječnja 2019. otvara natječaj Urbane aglomeracije na koji se namjeravamo prijaviti. Projekat će se financirati iz Kohezijskih fondova u iznosu od 85 %, dok Općina mora osigurati 15 %. Imamo sve pripremljeno, ali da bi se mogli prijaviti potrebna je suglasnost Vijeća. Otvorena je rasprava. Budući da se nitko nije javio za riječ prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o suglasnosti za ulaganje u izgradnju biciklističkih staza na području Općine Ernestinovo u sklopu projektnog prijedloga: Biciklističke staze Urbane aglomeracije Osijek, referentni broj: KK.07.4.2.16**

**Odluka je donesena jednoglasno, sa 10 glasova za.**

TOČKA 3. DONOŠENJE ODLUKE O SUGLASNOSTI ZA PROVEDNBU ULAGANJA ZA PROVEDBU TIPA OPERACIJE: „ULAGANJE U POKRETANJE, POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO,UKLJUČUJUĆI SLOBODNO VRIJEME I KULTURNE AKTIVNOSTI TE POVEZANU INFRASTRUKTURU“ –OPREMANJE DJEČJEG IGRALIŠTA U ERNESTINOVU

Načelnica ukratko obrazlaže ovu točku. 01. veljače 2019. godine se otvara natječaj za ovaj tip operacije. Mi se namjeravamo prijaviti u sklopu LAG Vuka-Dunav čiji smo članovi već dugo godina. Projekat će se financirati iz ruralnog razvoja. Otvorena je rasprava. Budući da se nitko nije javio za riječ prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o suglasnosti za provedbu ulaganja za provedbu tipa operacije: „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – opremanje dječjeg igrališta u Ernestinovu.**

**Odluka je donesena jednoglasno, sa 10 glasova za.**

TOČKA 4. DONOŠENJE PROVEDBENOG PLANA UNAPRJEĐENJA ZAŠTITE OD POŽARA ZA PODRUČJE OPĆINE ERNESTINOVO ZA 2019. GODINU

Vijećnici su u materijalima dobili nacrt Plana. Pročelnica je kratko obrazložila da se Plan donosi

na osnovu Županijskog plana svake godine te da nema nekih bitnih promjena u odnosu na

proteklu godinu. Potom je otvorena rasprava.

Za riječ se javio vijećnik Vladimir Mrvoš i upitao koji se izvor preferira za napajanje cisterni,

hidranti ili arteški bunari i mišljenja je da bi se arteški bunari u Laslovu na neki način trebali

zaštiti od vandalizma, budući da velik dio mještana nosi vodu za piće sa tih bunara.

Pročelnica je odgovorila da se za napajanje cisterni koristi prvenstveno voda sa hidranta kako je i zamišljeno.

Potom je otvorena rasprava. Budući da se nitko nije javio za riječ prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Provedbeni plan unaprjeđenja zaštite od požara za područje Općine Ernestinovo za 2019. godinu.**

**Plan je donesen jednoglasno, sa 10 glasova za.**

TOČKA 5. DONOŠENJE ODLUKE O IZMJENI ODLUKE O PLAĆAMA SLUŽBENIKA I NAMJEŠTENIKA JEDINSTVENOG UPRAVNOG ODJELA OPĆINE ERNESTINOVO

Vijećnici su u materijalima dobili nacrt odluke a pročelnica je dala kratko obrazloženje točke. Objasnila je vijećnicima da se ne radi o povećanju plaća, već usklađenju sa Zakonom za službenicu čija je plaća niža od minimuma koji je propisala država. Potom je otvorena rasprava. Budući da se nitko nije javi za riječ prijedlog je dan na usvajanje.

**ZAKLJUČAK**

**Općinsko vijeće Općine Ernestinovo je donijelo odluku o izmjeni Odluke o plaćama službenika i namještenika Jedinstvenog upravnog odjela Općine Ernestinovo.**

**Odluka je donesena jednoglasno, sa 10 glasova za.**

TOČKA 6. DONOŠENJE ODLUKE O DOPUNI ODLUKE O NOVČANOJ POMOĆI ZA OPREMU NOVOROĐENOG DJETETA

Vijećnici su dobili prijedlog odluke, a pročelnica je dala kratko obrazloženje. Potom je otvorena

rasprava. Budući da nije bilo prijave prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o dopuni Odluke o novčanoj pomoći za opremu novorođenog djeteta.**

**Odluka je donesena jednoglasno, sa 10 glasova za.**

TOČKA 7. RAZNO

Vijećnik Siniša Stražanac je upitao zna li se kada se očekuje početak radova na izgradnji vrtića u Ernestinovu?

Načelnica je odgovorila da, ako bude teklo sve po planu, radovi bi mogli započeti već u proljeće, a rok za završetak radova je 24 mjeseca.

Potom je upitao zna li se koliko je osoba dobilo božićnicu (misli se na umirovljenike) i koliki je broj osoba mlađih od 55 godina?

Načelnica je odgovorila da je božićnicu primilo oko 100-110 osoba i da nismo probili iznos predviđen rebalansom proračuna, ali da nismo pripremili ove podatke za sjednicu jer nismo očekivali da će biti tema i da ćemo pripremiti za sljedeću sjednicu.

G-din Deže Kelemen je upitao zna li se nešto konkretno vezano za događaj na uređaju za pročišćivanje u Laslovu ?

Načelnica je odgovorila da je ona odmah po dojavi (jedan mještanin je uslikao vodu oko pročišćivača te uginulog labuda u blizini) alarmirala nadležne službe, koje su odmah izašli na teren i izvršili uvid u stanje. Provedena su tri različita ispitivanja i rezultati svih ispitivanja su u granicama dozvoljeno. Dakle nema opasnosti od zaraze kako za ljude tako ni za životinje.

Vijećnik Igor Matovac je upitao zna li se od čega je uginuo labud?

Ako ne, onda je bespredmetno o tome raspravljati.

Budući da drugih primjedbi i prijedloga nije bilo, predsjednik Vijeća zaključuje sjednicu u 18:30 sati.

Zapisničar: Ovjerovitelji zapisnika: Predsjednik Vijeća

Eva Vaci Lajoš Bocka Krunoslav Dragičević

 Igor Matovac